**Ziņojums par lokālplānojuma “Lokālplānojums nekustamajam īpašumam “Silalīdumnieki”, Tīnūžu pag., Ogres nov.” 1.0.redakcijas turpmāko virzību**

*Sagatavots saskaņā ar Ministru kabineta 2014.gada 14.oktobra noteikumu Nr.628 “Noteikumi par pašvaldību teritorijas attīstības plānošanas dokumentiem” 80. un 81.punktu*

Lokālplānojuma nekustamajam īpašumam “Silalīdumnieki”, Tīnūžu pag, Ogres nov., kadastra Nr.74940090085 (turpmāk – Nekustamais īpašums) izstrāde uzsākta, pamatojoties uz Ogres novada pašvaldības (turpmāk – Pašvaldība) domes 2022.gada 22.decembra lēmumu “Par lokālplānojuma “Silalīdumnieki”, Tīnūžu pag, Ogres nov., lai grozītu Ikšķiles novada teritorijas plānojumu, izstrādes uzsākšanu”[[1]](#footnote-1).

Lokālplānojuma redakcija izstrādāta pēc Nekustamā īpašuma īpašnieka ierosinājuma. Lokālplānojuma izstrādātājs – individuālais komersants “Plānošanas eksperti” (turpmāk – IK “Plānošanas eksperti”).

Lokālplānojuma izstrādes mērķis – Lokālplānojums tiek izstrādāts nolūkā pamatot nepieciešamās izmaiņas 2021.gada 27. janvāra saistošo noteikumu Nr.2/2021 “Ikšķiles novada teritorijas plānojuma teritorijas izmantošanas un apbūves noteikumi un grafiskā daļa”[[2]](#footnote-2) (turpmāk – SN2/2021) Grafiskajā daļā noteiktajā teritorijas funkcionālajā zonējumā, radot priekšnoteikumus Nekustamā īpašumā attīstīt lauksaimniecisko izmantošanu.

Izvērtējot 2023.gada 29.augusta IK “Plānošanas eksperti” iesniegto Lokālplānojuma 1.0.redakciju (iesniegums reģistrēts Pašvaldība ar Nr.2-4.1/4453) un ar to saistītos dokumentus, Pašvaldība konstatē, ka:

**[1]** 2023.gada 14.augustā Vides pārraudzības valsts birojs pieņēma lēmumu Nr.4-02/56/2023 “Par stratēģiskā ietekmes uz vidi novērtējuma procedūras nepiemērošanu”, atbilstoši kuram Lokālplānojumam netika piemērota stratēģiskās ietekmes uz vidi novērtējuma procedūra.

**[2]** Lokālplānojuma 1.0.redakcija sastāv no šādām sadaļām:

1. *Paskaidrojuma raksts;*

2. *Grafiskā daļa;*

3. *Teritorijas izmantošanas un apbūves noteikumi*

**[3]** Lokālplānojuma 1.0.redakcijas risinājumi groza SN2/2021 “Ikšķiles novada funkcionālais zonējums”[[3]](#footnote-3) Nekustamā īpašuma sastāvā esošās zemes vienības ar kadastra apzīmējumu 74940090085 funkcionālo zonu *Mežu teritorija (M)*, nosakot funkcionālo zonu – *Lauksaimniecības teritorija (L)*.

Funkcionālajā zonā *Lauksaimniecības teritorija (L)* kā galvenie teritorijas izmantošanas veidi noteikti viensētu apbūve (11004) un lauksaimnieciska izmantošana (22001). Funkcionālajā zonā *Lauksaimniecības teritorija (L)* kā teritorijas papildizmantošanas veidi noteikti mežsaimnieciska izmantošana (21001) un ūdenssaimnieciska izmantošana (23001).

Ņemot vērā, ka SN2/2021 “Ikšķiles novada funkcionālais zonējums” blakus esošās zemes vienības, kas robežojas ar minētā Nekustamā īpašuma sastāvā esošo zemes vienību atrodas ārpus pilsētas vai ciema teritorijas robežām, tām ir noteikts funkcionālais zonējums *Lauksaimniecības teritorija (L),* kas ir galvenais dominējošais funkcionālais zonējums šajā apkārtnē un kas neradīs nekādas teritorijas konfliktsituācijas.

Lokālplānojuma 1.0.redakcijas Paskaidrojuma rakstā minētā Nekustamā īpašuma sastāvā esošajā zemes vienībā sniegta attīstības iecere, kas paredzētu viensētu apbūvi ar vienu individuāli dzīvojamo māju, tiktu izveidots dīķis, paredzot saglabāt arī daļu no meža teritorijas, kas atrodas Nekustamā īpašumā.

[4] Saņemti visu Lokālplānojuma izstrādes darba uzdevumā noteikto institūciju nosacījumi. Visi institūciju nosacījumi ir tikti ņemti vērā, kas iestrādāti Lokālplānojuma 1.0.redakcijā.

[5] Lokālplānojuma 1.0.redakcija atbilst normatīvo aktu prasībām, Ogres novada ilgtspējīgas attīstības stratēģijai 2022.-2034.gadam un Lokālplānojuma izstrādes darba uzdevumam.

**Priekšlikums** – nodot Lokālplānojuma 1.0.redakciju publiskajai apspriešanai un institūciju atzinumu saņemšanai.

*Pielikumā – ziņojums par institūciju nosacījumiem lokālplānojuma “Lokālplānojums nekustamajam īpašumam “Silalīdumnieki”, Tīnūžu pag, Ogres nov.” izstrādei*

Ogres novada pašvaldības Centrālās administrācijas

Attīstības un plānošanas nodaļas projektu vadītājs Kristaps Tirzītis

1. <https://tapis.gov.lv/tapis/lv/downloads/155248> [↑](#footnote-ref-1)
2. <https://tapis.gov.lv/tapis/lv/downloads/112473> [↑](#footnote-ref-2)
3. <https://tapis.gov.lv/tapis/lv/downloads/112462> [↑](#footnote-ref-3)